IX. ročník Medzinárodného súťažného festivalu malých dychových hudieb

„ D Y C H O V K Y    v     P R E Š I    2009 ,,

Projekt

Tradičný Medzinárodný súťažný festival malých dychových hudieb s originálnym názvom ,,Dychovky v Preši  2009 ,, je organizovaný každý rok v Pezinku. Tento ročník sa nesie v duchu osláv 135. výročia prvej zmienky o dychovej hudbe v Pezinku. 
IX. ročník sa uskutoční 14.,15.,16., augusta 2009 za účasti dychových hudieb zo 4 slovenských krajov, Česka, Maďarska, Rakúska, Nemecka, Slovinska .

Zámer

Súťažný festival malých dychových hudieb je vrcholným podujatím v žánri dychovej hudby v Malokarpatskom regióne, ktorého centrom je mesto Pezinok a v celom Bratislavskom kraji. Hlavným cieľom je prezentovať a rozvíjať národnú hudobnú tradíciu a medzinárodnú spoluprácu, prehlbovať tvorivé schopnosti autorov skladieb dychovej hudby, výkonných umelcov. Taktiež napĺňať hrdosť na našu ľudovú kultúru a hudobné umenie, pomáhať viesť mladú generáciu ku skutočným hodnotám našej hudobnej kultúry, podporovať a šíriť nové piesne nášho regiónu, v neposlednom rade prezentovať umeleckú úroveň a výsledky činnosti malých dychových hudieb. Neoddeliteľnou súčasťou je vzájomné spoznávanie sa a rozvíjanie priateľských stykov v profesnej obci priaznivcov dychovej hudby na Slovensku, ale aj výmena skúseností v tomto žánri s okolitými krajinami v Európe.

Termín            14.,15.,16. august  2009                            Miesto     Nádvorie zámku v Pezinku

Odborný gestor           Združenie dychových hudieb Slovenska / ZDHS/

Hlavný sponzor           Mesto Pezinok

Gestor festivalu           Mgr. Oliver Solga – primátor mesta Pezinok

Predseda festivalu       František Féder – predseda Spolku DH Cajlané, taj.Bratisl.kraj.ZDHS

Hlavní organizátori:   Spolok DH Cajlané, Pezinské kultúrne centrum
  
Spoluorganizátori:     Fanklub DH Cajlané 

Prípravný výbor

Ing.Ingrid Noskovičová – riaditeľka Pezinského kultúrneho centra
Ing.Ján Čech – poslanec NR Slovenskej republiky a  viceprimátor mesta Pezinok
Mgr. Miroslava Sandtnerová - predseda Bratislavského kraja ZDHS
Mgr.Regina Guštafíková – členka Fanklubu DH Cajlané
Mgr. art.Tomáš Molnár – člen Fanklubu DH Cajlané
Lenka Turkovičová – sekretariát riad. PKC Pezinok

Spolok dychová hudba Cajlané
Pezinské kultúrne centrum a Fanklub DH Cajlané

V Y  H  L  A  S U J  Ú

IX. ročník Medzinárodného súťažného festivalu malých dychových hudieb

D Y C H O V K Y   v    P R E Š I

14. 15. 16.  august / srpen 2009 

Prihlášky a výber dychových hudieb:

Domáce i zahraničné dychové hudby, ktoré prejavia záujem o účasť na IX. ročníku súťaže

,,Dychovky v Preši  2009,,

pošlú svoju prihlášku na adresu:

predseda festivalu
p. František Féder
ul. Farská 7
902 01 Pezinok, tel.č.0905/342261

Do 25. mája / května 2009
/ termín dodržať !!! /

    Dychové hudby dostanú vyrozumenie o výsledku výberového konania do 10. júna / června 2009.
Vyhlasovatelia - organizátori súťaže veria, že sa im za pomoci všetkých, ktorí majú dychovú hudbu radi, podarí opäť prilákať do mesta Pezinok nielen dobré kapely, ale tiež stovky poslucháčov.

Nech tretia augustová nedeľa tohto roku je stretnutím všetkých, ktorí majú dychovú hudbu v srdci.

Dychová hudba bola, je a bude potrebná vždy !

––––––––––––––––––––––––––––––-–
predseda festivalu a predseda spolku
dychová hudba  Cajlané
František Féder

IX. ročník Medzinárodného súťažného festivalu malých dychových hudieb
pri príležitosti osláv 135. výročia prvej zmienky o dychovej hudbe v Pezinku

,, DYCHOVKY  v   PREŠI   2009 ,,

Vyhlasovatelia:              Spolok dychová hudba CAJLANÉ ,  Pezinské kultúrne centrum
                                         Fanklub DH Cajlané

Termín:                           14., 15., 16. august / srpen  2009

Odborný garant:            Združenie dychových hudieb Slovenska / ZDHS /

Štatút súťaže

1. Poslanie súťaže:
Súťažný festival malých dychových hudieb je vrcholným podujatím v žánri dychovej hudby v Malokarpatskom regióne, ktorého centrom je mesto Pezinok a v celom Bratislavskom kraji. Hlavným cieľom je prezentovať a rozvíjať národnú hudobnú tradíciu a medzinárodnú spoluprácu, prehlbovať tvorivé schopnosti autorov skladieb dychovej hudby, výkonných umelcov. Taktiež napĺňať hrdosť na našu ľudovú kultúru a hudobné umenie. Slúžiť k podpore umeleckého rastu a pomáhať viesť mladú generáciu ku skutočným hodnotám našej hudobnej kultúry, podporovať a šíriť nové piesne nášho regiónu, v neposlednom rade prezentovať umeleckú úroveň a výsledky činnosti malých dychových hudieb. Neoddeliteľnou súčasťou je vzájomné spoznávanie sa a rozvíjanie priateľských stykov v profesnej obci priaznivcov dychovej hudby na Slovensku, ale aj výmena skúseností v tomto žánri s okolitými krajinami.

2. Účasť v súťaži:
Súťaže sa môžu zúčastniť malé dychové orchestre zo Slovenska i zahraničia do 20 členov / dirigent a speváci sa nepočítajú / bez obmedzenia veku a predošlej účasti v tejto súťaži. Povinnosťou je zaradiť do programu jednu pieseň s námetom: „ víno – vinohrad – oberačky “. Ďalšou podmienkou je rešpektovať štatút tejto súťaže. Súťaže sa zúčastnia dychové hudby, ktoré budú komisiou vybrané do súťaže.

3. Súťažný program:
Dĺžka programu súťažného vystúpenia každej dychovej hudby je 20 min čistého času. Súťažný program by mal mať charakter predstavenia sa, tak ako jednotlivé hudby prichádzajú do styku so svojimi poslucháčmi, odporúčajú sa skladby so spevom a súťažiaca DH môže mať vlastného moderátora. Každá dychová hudba môže do svojho programu zaradiť jednu skladbu na rozohranie 
/ do 3 min /, ktorá sa nezapočíta do limitu 20 minút a nebude porotou hodnotená. Nepatrné prekročenie limitu – 1 min. sa bude tolerovať. Každá vybraná DH zašle do 6 týždňov pred konaním súťaže na adresu vyhlasovateľa – organizátora presný program súťaže, charakteristiku DH pre bulletin súťaže. Program a poradie súťaže je možné zmeniť iba po dohode s hlavným usporiadateľom a porotou vo výnimočných prípadoch.

4. Hodnotenie súťaže:
    Hodnotenie súťaže je podľa kritérií CISM bodovým hodnotením v pásmach:
    zlaté s vyznamenaním CUM LAUDE – nad 90 bodov
    zlaté – nad 80 bodov
    strieborné  - nad 70 bodov
    bronzové – nad 60 bodov
    za účasť – do 60 bodov
    Pri rovnosti bodov rozhoduje - rozhodne medzinárodná porota
5. Odborná porota:
     - Komisiu pre výber zúčastnených DH a medzinárodnú odbornú porotu súťaže menuje vyhlasovateľ - organizátor na základe odporúčania ZDHS.
     - Medzinárodná odborná porota pracuje podľa kritérií CISM a navrhne usporiadateľovi dychové     orchestre a sólistov na udelenie vyhlásených súťažných cien.

6. Ceny súťaže:
1.	Hlavná cena súťaže – 1. miesto
2.	Cena primátora mesta – 2. miesto
3.	Cena diváka – 3. miesto
4.	Cena za najobľúbenejšiu skladbu
5.	Cena za ženský spev
6.	Cena za mužský spev
7.	Cena za inštrumentálnu skladbu
8.	Cena komunitnej nadácie REVIA
9.	Cena VINEA
10.	Ďalšie ceny podľa rozhodnutia vyhlasovateľov a medzinárodnej odbornej poroty súťaže

7. Hodnotenie dychových orchestrov – REGLEMENT   CISM
     7.1. Poradie umiestnenia vyplýva z dosiahnutých bodov. Pri rovnosti bodov rozhoduje 
            medzinárodná porota.
            Medzinárodná porota sa zíde bezprostredne pred a po súťaži na poradu.
            Proti rozhodnutiam medzinárodnej poroty niet opravného prostriedku.
     7.2. Medzinárodná porota posudzuje prednes podľa nasledujúcich kritérií :
        a/ ladenie a intonácia
        b/ zvuková a hlasová kvalita
        c/ frázovanie a artikulácia
        d/ technické prevedenie
        e/ rytmické prevedenie a súhra
        f/ dynamika a hlasová vyrovnanosť
        g/ štýlové vnímanie a interpretácia
        h/ tempo
        i/ výber skladby v pomere k schopnostiam orchestra
        j/ celkový umelecký dojem
     7.3. Členovia medzinárodnej poroty udeľujú za každé kritérium maximálne 10 bodov.
         - 10 bodov = s vyznamenaním
         -   9 bodov = veľmi dobrý
         -   8 bodov = dobrý
         -   7 bodov = uspokojivý
         -   6 bodov = neuspokojivý
     Orchester môže získať maximálne 100 bodov. Dosiahnuté body budú od jednotlivých členov 
     medzinárodnej poroty prenesené na celkovú správu, ktorú pripraví a zverejní predseda poroty. 
     Najvyššie a najnižšie body sa škrtajú. Dosiahnutým bodom sa priraďujú nasledovné predikáty:
          od 90,1 - 100 =  s vyznamenaním – zlaté pásmo CUM LAUDE
          do 90   =   veľmi dobrý – zlaté pásmo  
          do 80   =   dobrý – strieborné pásmo
          do 70   =   uspokojivý – bronzové pásmo
          do 60   =   za účasť – za účasť
          pozn.:    desatinné miesta sa nezaokrúhľujú.
7.4. Absolútnym víťazom sa stáva dychová hudba, ktorá dosiahne v súťaži najvyšší počet bodov.   
            Táto dychová hudba bude pozvaná v tomto roku na vinobranie, ktoré sa uskutoční
18., 19., 20. 9. 2009 v Pezinku
     7.5. Vystúpenie každého orchestra bude hodnotené medzinárodnou odbornou porotou.
             Hodnotenie je otvorené a to ihneď po vystúpení.

8. Ekonomické podmienky:
Ekonomické zabezpečenie účasti na súťaži sa rieši u domácich dychových hudieb tak, že dopravu si vybraná DH hradí sama do 80 km. Doprava DH vo vzdialenosti nad 80 km sa bude riešiť vopred písomnou dohodou s organizátorom súťaže. Organizátor hradí stravovanie – občerstvenie. Pre zahraničné dychové hudby budú riešené podrobnosti v zmluve o účasti. Pre všetky zúčastnené dychové hudby súčasne platí medzinárodne uznávaná prax zápisného vo výške 1,-€ na osobu / ak nie je v zmluve najmä u dychoviek zo zahraničia riešené inak /. Účasť pre prihlásené a nominované DH je záväzná a nemožno ju zrušiť. V prípade, že by sa tak stalo, má vyhlasovateľ a organizátor právo požadovať od danej DH finančnú úhradu nákladov vynaložených na výdavky zavinené jeho neúčasťou.
Ak si jednotlivá DH so sebou privezie svojich priateľov, priaznivcov, musia vopred nahlásiť ich počet, aby organizátor pre nich mohol zabezpečiť vstupenky na festival, ktoré si zakúpia a ktoré sú potrebné pri výdaji hlasovacích lístkov pre divácke hlasovanie. Dávame na zváženie dychovým hudbám, že by sa mohli priatelia, priaznivci podieľať i na ich doprave na festival.

9. Iné záväzné ustanovenia:
K organizovaniu a priebehu celej súťaže sa vydávajú:
    a/ Štatút súťaže
    b/ Zápisnica o rozhodnutí výberovej komisie o účasti DH
    c/ Dohoda – zmluva o účasti vybraných DH
    d/ Všeobecné pokyny
    e/ Propagačné materiály, plagáty, pozvánky a bulletiny
    f/ CD s foto
    g/ DVD

10. Iné záväzné pokyny:
Počas celého priebehu podujatia sú všetky zúčastnené dychové hudby k dispozícii usporiadateľom a môžu byť požiadané o propagačné sprievodné vystúpenia v mieste konania a v blízkom okolí ako i účinkovanie na veselici podľa programu, ktorá je neoddeliteľnou časťou tohto súťažného festivalu.

Všetku korešpondenciu týkajúcu sa súťažného festivalu vedie predseda Spolku DH Cajlané, hlavný organizátor.

František Féder, Farská 7, 902 01 Pezinok, mob.0905/342261, email: fff@rsb.sk

Ing. Ingrid Noskovičová  v. r.                                         František Fedér v. r.
–––––––––––––––––––––––––––                         ––––––––––––––––––––––––––––––––––––
riad. Pezinského kultúrneho centra                         predseda festivalu a predseda spolku
                  Holubyho 42                                                      dychová hudba Cajlané

P R I H L Á Š K A

na IX. ročník Medzinárodného súťažného festivalu malých dychových hudieb

D Y C H O V K Y   v    P R E Š I      2009

1.	Názov spolku dychovej hudby:  ..................................................................................

2.	Umelecký vedúci, dirigent:       ..................................................................................

3.	Organizačný vedúci:                  .................................................................................

4.	Kontaktná adresa:                      .................................................................................... 
    
                                                                ...................................................................................

      5.    Telefón, fax, email :                              ...................................................................................

6.	 Počet členov, ktorí sa zúčastnia: muži:  ........................................

                                                                 ženy:   ........................................

                                                                 vodič:  ........................................

Horeuvedený spolok dychovej hudby sa záväzne prihlasuje na IX. ročník 
Medzinárodného súťažného festivalu malých DH Dychovky v Preši  2009, ktorý sa uskutoční
14. 15. 16. augusta / srpna  2009 v Pezinku.
Dychové hudby sa prihlasujú do hlavného programu – súťaže, ktorý sa koná v nedeľu
16. augusta / srpna 2009 v Pezinku.
Prehlasujeme, že sme oboznámení so štatútom súťaže, berieme na vedomie ustanovenia uvedené v štatúte súťaže a súhlasíme s ním vo všetkých bodoch, na základe čoho túto prihlášku podpisujeme.

V ..................................dňa................................

Podpis zodpovedného vedúceho

Vážený  kapelník

Už po deviatykrát spolok dychová hudba Cajlané, Pezinské kultúrne centrum
 a Fanklub DH Cajlané organizujú tradičný Medzinárodný súťažný festival 
malých dychových hudieb s názvom

,, DYCHOVKY  v    PREŠI   2009 ,,

Tento ročník je venovaný k oslavám 135. výročia prvej zmienky o dychovej hudbe              v Pezinku.
Ak máte záujem  zúčastniť sa na najväčšom festivale tohto žánru v celom Bratislavskom kraji,
vyplňte priloženú prihlášku a pošlite na uvedenú adresu.

Prosím Vás, preštudujte si pozorne štatút súťaže - podmienky. Ak ste v nich nenašli odpoveď
na Vašu otázku, kontaktujte nás na tel.čísle:

0905 342261 alebo email: fff@rsb.sk

                                                                                         predseda festivalu
                                                                                           František  Féder